stanford-oval/wikipedia huggingface dataset:
סן ברנרדינו (מחוז)
גאוגרפיה

מחוז סן ברנרדינו משתרע על שטח של 52,072 קילומטרים רבועים בדרום מדינת קליפורניה. מערבית לו נמצאים המחוזות לוס אנג'לס וקרן, דרומית לו מחוז ריברסייד, דרום-מערבית מחוז אורנג' וממזרח זורם נהר הקולורדו שמפריד את מדינת קליפורניה מאריזונה ונבדה, צפונית לו מחוז איניו.
רוב המחוז משתרע על חלקו המערבי של מדבר מוהאבי. בחלקו הצפוני נמצא רכס הרי סן ברנרדינו.
המחוז כולל בתוכו 2 פארקים לאומיים: הפארק הלאומי עמק המוות והפארק הלאומי עץ יהושע, שני יערות לאומיים היער הלאומי סן ברנרדינו והיער הלאומי אנג'לס, ושמורת טבע אחת "שמורת הטבע מדבר מוהאבי".
דמוגרפיה

הקרבה של מחוז סן ברנרדינו למטרופולין של לוס אנג'לס ועם זאת השקט מחוץ לו גורם לאזור להיות פופולרי בקרב משפחות צעירות ופנסיונרים.
העיר הגדולה ביותר במחוז היא סן ברנרדינו שמשמשת גם כבירת המחוז ונכון למפקד האוכלוסין של בשנת 2006 חיו בעיר עצמה 205,010 תושבים ו4 מיליון במטרופולין שלה (מטרופולין סן ברנרדינו-אונטריו-ריברסייד) המשתרע על פני שני מחוזות: מחוז סן ברנרדינו ומחוז ריברסייד.
המחוז מאוכלס בצפיפות בחלקו הדרומי-מערבי ואף בחלקו מאוכלס ברצף טריטוריאלי בנוי מערבה עד לוס אנג'לס. לעומת זאת החלק המזרחי והצפוני מאוכלסים בצפיפות קטנה מאוד.
תחבורה

ישנם כבישים מהירים רבים המקשרים את ערי המחוז ללוס אנג'לס, מה שמקצר את זמן הנסיעה משמעותית וזאת אחת הסיבות לגידול האוכלוסייה המהיר במחוז. משך זמן נסיעה בין העיר סן ברנרדינו ללוס אנג'לס בכביש בשעות לא עמוסות הוא כ-30 דקות.
בגלל העומס הרב על נמל תעופה הבינלאומי לוס אנג'לס הוחלט לבנות נמל תעופה בינלאומי במחוז סן ברנרדינו. נמל תעופה הבינלאומי סן ברנרדינו הוקם בשנת 2008 בעיר סן ברנרדינו. שטח הנמל תעופה שימש בעבר כבסיס חיל האוויר האמריקאי, אך ננטש בשנת 1995.
ערים חשובות נוספות במחוז:
ברסטו
צ'ינו
קולטון
פונטנה
אונטריו
ראנצ'ו קוקמונגה
ויקטורוויל
רדלנדס
ריאלטו
נידלס
עטלף ננסי מינדנאו

| עטלף ננסי מינדנאו> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: עטלף ננסי מינדנאו
מין:: עטלף ננסי מינדנאו
שם מדעי
 Alionycteris paucidentata
תחום תפוצה


עטלף ננסי מינדנאו (שם מדעי: Alionycteris paucidentata) הוא סוג של עטלף קטן וכהה במשפחת עטלפי הפירות שאנדמי לאי מינדנאו בפיליפינים ומהווה מין יחיד בסוגו. הוא תואר מדעית בשנת 1969 על ידי הזואולוג הגרמני דיטק קוק.
תיאור

עטלף ננסי מינדנאו מתאפיין בגוף קומפקטי וכדורי, ראש קטן, מעוגל וחרוטי ולוע קצר במיוחד. אוזניו קטנות ועגולות, עיניו בינוניות ונחיריו בולטים וצינוריים באורך של 4 מ״מ. שיניו קטנות ומספרם עומד על 26. עטלף ננסי המינדנאו הוא סוג קטן במיוחד: אורך ראשו וגופו 64–70 מ״מ, אורך הזרוע 46–53 מ״מ ואורך האוזן 11–12 מ״מ; משקלו עד 18 גרם. הוא חסר זנב ובעל קרומי תעופה עבים. הוא דומה באנטומיה ובמרופולוגיה שלו לעטלף ננסי פישר, אך קטן וכהה ממנו.
לעטלף מינדנאו פרווה ארוכה ושעירה, כולל בחלק הראשון של האמה, בכפות הרגליים ובאצבעות. צבעה הכללי כהה למדי ונע בין חום ערמוני לחום-שוקולד כהה או שחור מבריק עם כתמים בהירים על הכתף. הראש כהה יותר משאר הגוף. האוזניים שחורות וחסרות שיער עם שוליים בהירים מעט. הכנפיים שחורות והזרועות והשוקיים בצבע בורדו.
תפוצה וביולוגיה

כפי שמרמז שמו, עטלף ננסי מינדנאו מצוי אך ורק באי מינדנאו בפיליפינים; בתוך האי, הוא מוגבל לאזור הצפוני, בתחומי נפת בוקידנון וכנראה גם בלאנאו דל-סור. בית הגידול שלו מורכב מיער עננים ויער טחב ברום 2,250-1,500 מטר מעל פני הים, כשהוא שכיח יותר באזורים הגבוהים. התפוצה של המין נמצאת ברובה על מורדות ההרים המרכזיים בצפון האי: הר קלטונגן, הר קיטנגלאד והר ראגנג. בשל מיעוט הסקרים באזור, ייתכן שהוא מצוי על מורדות הרים נוספים במרכז מינדנאו.
בהתחשב בבית הגידול הבלתי נגיש, אורח החיים של המין אינו ידוע. הוא פעיל בלילה וישן ביום בעלווה הצפופה. התזונה שלו מורכבת מפירות קטנים, בעיקר ממשפחת המלסטומטיים. הנקבה ממליטה גור יחיד מדי שנה לאחר היריון של מספר חודשים.
מצב

העטלף הננסי המינדנאואני מסווג על ידי הרשימה האדומה של IUCN במצב השימור ללא חשש (LC), שכן למרות שטווח התפוצה שלו כולל פחות מ-5,000 קמ״ר, בית הגידול ההררי והבלתי נגיש ברובו מגן עליו מפני איומים משמעותיים ששכיחים ביערות השפלה. מגמת האוכלוסייה יציבה לעת עתה. המין מצוי באזור מוגן אחד.
ספרד באירוויזיון לרוקדים צעירים

| --- | --- |
 מדינה:  ספרד ספרד
 רשת שידור:  TVE
 השתתפות ראשונה:  איטליה רג'יו אמיליה, 1985
 זכיות:  איטליה רג'יו אמיליה, 1985   פינלנד הלסינקי, 1991   שוודיה סטוקהולם, 1993   שווייץ לוזאן, 1995   פולין גדיניה, 1997
 השתתפויות:  8
 היעדרויות:  0
 אירוח האירוויזיון:  לא אירחה
 השתתפות אחרונה:  צרפת ליון, 1999
 
ספרד נטלה חלק באירוויזיון לרוקדים צעירים שמונה פעמים, מאז הופעת הבכורה שלה בשנת 1985 עד לפרישתה בשנת 1999. ספרד ניצחה בתחרות חמש פעמים, מספר הניצחונות הכי גבוהה בתחרות עד כה.
הישגים

ספרד נטלה חלק בתחרות 8 פעמים מתוכם ניצחה 5 פעמים.
כיום נמצאת ספרד במקום הראשון בטבלת הזכויות לבדה, שבמקום השני מאחוריה נמצאת פולין.
נכון להיום, ספרד ביחד עם פולין הם המדינות היחידות שניצחו בתחרות פעמיים ברצף. בנוסף ספרד היא המדינה היחידה שניצחה שלושה וארבע פעמים ברצף בתחרות.
הישג מרשים נוסף של ספרד הוא שהיא המדינה הראשונה שזכתה באירוויזיון לרוקדים צעירים
ספרד זכתה במקום הראשון 5 פעמים: בפעם הראשונה ב-1985, בפעם השנייה ב-1991, בפעם השלישית ב-1993, בפעם הרביעית ב-1995 והפעם החמישית ב-1997.
ספרד זכתה גם במקום השלישי פעם אחת ב-1999.
הרקדנים שייצגו את ספרד באירוויזיון לרוקדים צעירים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | אמן | גמר | חצי גמר |
| --- | --- | --- | --- |
| 1985 | ארנצ'ה ארגולס | 1 | לא   התקיים   חצי   גמר |
| 1987 | מריה מונסראט לאון | - | לא   התקיים   חצי   גמר |
| 1989 | מריה גימנז ואיגור יברה | - | העפילו לגמר |
| 1991 | עמאיה איגלסיאס | 1 | העפילה לגמר |
| 1993 | זניידה יאנובסקי | 1 | העפילה לגמר |
| 1995 | הכומר סוחוקילו ורות מירו סלבדור | 1 | העפילו לגמר |
| 1997 | אנטוניו כרמנה סאן חוזה | 1 | העפיל לגמר |
| 1999 | קלרה בלנקו | 3 | העפילה לגמר |
ראו גם

האירוויזיון לרוקדים צעירים
ספרד באירוויזיון
עטלף מגאירה

| עטלף מגאירה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: עטלף מגאירה
מינים
 4
שם מדעי
 Megaerops ‏פטרס, 1865

עטלף מגאירה (שם מדעי: Megaerops) הוא סוג של עטלף קטן-בינוני במשפחת עטלפי הפירות ובו 4 מינים שחיים בדרום-מזרח אסיה. הסוג הוקם בשנת 1865 על ידי הזואולוג הגרמני וילהלם פיטרס, והוא קרוי על שם מגאירה - אחת מהאריניות במיתולוגיה היוונית.
תיאור

לעטלף מגאירה יש ראש גדול ורחב, פנים קצרות וגוף קטן. העיניים גדולות ובולטות והאוזניים רחבות עם קצה מעוגל ונטולות סימונים בשוליים. הלוע רחב וקצר ופונה מעט כלפי מעלה. הנחיריים צינוריים במקצת, ובמרכזם יש חריץ אנכי עמוק שנמשך עד לשפה. יש לו 28 שיניים, כאשר שיני הלעיסה קצרות ורחבות. יש לו שתי טוחנות תחתונות, 4 טוחנות תחתונות ו-2 טוחנות עליונות. אורך הראש והגוף של עטלף מגאירה 45–90 מ״מ, אורך הזרוע 46–63 מ״מ ואורך האוזן 8–19 מ״מ; משקלם 16–34 גרם. הזנב קטום או נעדר לחלוטין וקרום התעופה האחורי אינו מפותח.
הפרווה של עטלף מגאירה קצרה וצמרירית עם שוקיים שעירים. צבעה הכללי בהיר בדרך כלל, ונע בין צהבהב לבז׳, חאקי, אפרפר, חום אפרורי חיוור או חום בהיר. העורף והבטן נוטים לאפור כסף, הכתפיים כתמתמות והראש כהה לעיתים קרובות. הזרועות, השוקיים, החוטם והאוזניים בצבע ורדרד או כתמתם. הכנפיים שחרחרות-סגלגלות.
תפוצה וביולוגיה

עטלפי מגאירה מצויים בדרום-מזרח אסיה; טווח התפוצה שלהם כולל את צפון-מזרח הודו, בהוטן, מדינות הודו-סין (בורמה, תאילנד, לאוס, קמבודיה ווייטנאם), מלזיה, האי מינדנאו בפיליפינים, והאיים האינדונזים סומטרה, בורנאו, ג'אווה, באלי ולומבוק.
בית הגידול של הסוג כולל יער גשם טרופי, יער עננים, יער במבוק ויער סובטרופי יבש בשפלות וברכסים הרריים עד רום 3,000 מטר מעל פני הים.
המינים בסוג חיים בבדידות או בקבוצות קטנות, ולנים במשך היום בחללי עצים או בעלווה סבוכה. הם יוצאים לפעילות בשעות הערב, ותרים במשך הלילה אחר מזונם העיקרי - מיני פיקוס. עונת הרבייה נמשכת מינואר עד יוני. הנקבה ממליטה בכל פעם גור יחיד. מעבר לכך, אין מידע נוסף על האקולוגיה של הסוג. עטלפי מגאירה מאוימים מצד בירוא יערות וציד. שני מינים מוגדרים כללא חשש (LC) ושני מינים מוגדרים כפגיע (VU).
מינים

בסוג זה 4 מינים:
עטלף מגאירה טמינק (Megaerops ecaudatus) - מצוי בבורנאו, סומטרה, חצי האי המלאי וארונצ'ל פראדש בהודו.
עטלף מגאירה לבן-צוואר (Megaerops wetmorei) - מצוי בפיליפינים, בורנאו, סומטרה ומלאיה.
עטלף מגאירה רטאנאוראבהאן (Megaerops niphanae) - מזרח הודו, בהוטן והודו-סין.
עטלף מגאירה ג'אווני (Megaerops kusnotoi) - מצוי בג׳אווה, באלי ולומבוק.
ספזי

המשקה ספזי
ספזי (בגרמנית: Spezi) הוא שם המותג של משקה קל בבעלות בראהוס ריגל באוגסבורג, גרמניה. ספזי הוא סימן מסחרי גנרי והשם משמש כמונח כללי לתערובת של קולה וסודה תפוזים ברוב המדינות דוברות הגרמנית.
כאשר המותג נרשם ב-1956, ריגל מכר תחילה בירה תחת הסימן המסחרי. מאז שנות ה-70, ספזי מיוצר ומבוקבק על ידי מבשלות מקומיות שונות במסגרת הסכם זכיינות. פרסומת הטלוויזיה המקורית הראשונה של ספזי תפוזים שודרה ב-1989.
רוב יצרני המשקאות הגדולים מוכרים מוצרים דומים, אם כי בעיקר בגרמניה, אוסטריה ושווייץ. דוגמאות לכך הן שוויפ שוואפ של חברת פפסיקו או מזו מיקס של חברת קוקה קולה, אם כי רוב הרשתות מוכרות גם גרסאות של מותגים לא מוכרים של המשקה, הנקראות בדרך כלל "קולה-מיקס".
ספזי מכיל מים, סירופ גלוקוז-פרוקטוז, סוכר, תרכיז מיץ תפוזים (2.3%), תרכיז מיץ לימון (0.8%), פחמן דו-חמצני, צבע קרמל, חומצה זרחתית וחומצת לימון, חומרי טעם וריח טבעי, קפאין ותמצית הדרים. יש גם גרסאות שונות, כולל אחת ללא סוכר.
הערות שוליים

↑  Brand register
↑  Philipp Vetter, "Spezi: Der bizarre Siegeszug der deutschen Brause", DIE WELT (בגרמנית), נבדק ב-2018-09-02
↑  Kurze Geschichte von Original Spezi ColaOrange und des Spezi
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספזי".
ספטטאקהקה

| --- | --- |

 
 מאכלים
 סוג:  spit cake, מנה על בסיס תפוח אדמה 
 מוצא:  שוודיה, גרמניה 
 תאריך יצירה:  המאה ה־15 
 מרכיבים עיקריים:  ביצה 
 גבינות
 תו תקן:  protected geographical indication 
 
עוגת ספטטאקהקה
ספטטאקהקה או ספאטקהקה (בשוודית "עוגה משופדת" או "עוגת שיפוד") הוא קינוח הנפוץ באזורים של דרום שוודיה, בעיקר במחוז סקונה וכן במחוז הלנד. הקינוח מהווה חלק חשוב ממורשת המטבח הסקוני.
תערובת המכילה בעיקרה ביצים, קמח מעמילן תפוח אדמה וסוכר, מגולגלת על שיפוד המסתובב סביב אש פתוחה או מקור חום אחר. לכן, העוגה שנוצרת בתהליך זה היא יבשה מאוד ועוטפים אותה בשקיות פלסטיק אטומות כדי לשמור על היובש שלה. על מנת שתישאר פריכה, יש להסיר את העטיפה מהעוגה רק כאשר היא נאכלת בפועל.
עוגת הספטטאקהקה יכולה להופיע בגדלים רבים, מגובה של סנטימטרים ספורים ועד לכמה מטרים, ולרוב תהיה בקוטר של יותר ממרגל (כ-30 סנטימטרים). את העוגות הגדולות מגישים לסועדים על ידי ניסור קוביות מהעוגה, כך שהעוגה תמשיך לעמוד על בסיסה.
העוגה מוגשת לרוב עם קפה חזק, גלידת וניל ויין פורט. חותכים את העוגה בעדינות באמצעות מסור מתכת, שכן חיתוכה באמצעות סכין רגילה יכול לגרום לריסוקה או להתמוטטותה.
עוגת הספטטאקהקה הגדולה ביותר בעולם נאפתה בסג'ובו שבסקונה, בשנת 1985, והיא הופיעה במהדורת ספר השיאים של גינס בשנת 1986. העוגה הייתה בגובה 3.6 מטרים והיא הייתה עשויה מגוש אחד.
ראו גם

קורטוש - עוגה הונגרית דומה
ספרד באירוויזיון 2020

ספרד תוכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-61 של ספרד בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול.
לפני האירוויזיון > בחירה פנימית

ב-5 באוקטובר 2019, השידור הציבורי בספרד (TVE), חשף שבלאס קנטו ייצג את ספרד באירוויזיון 2020. השיר שלו "Universo" יצא ב-30 בינואר 2020 יחד עם הקליפ הרשמי.
באירוויזיון

ספרד הייתה צריכה להשתתף אוטומטית בגמר כחלק מחמש המדינות הגדולות יחד עם איטליה, גרמניה, הממלכה המאוחדת וצרפת.
הערות שוליים

↑  "Spain: Blas Cantó Selected For Eurovision 2020". eurovoix.com. 5 באוקטובר 2019. נבדק ב-23 בינואר 2020. {{cite web}}:  (עזרה)
↑  ""Universo" Reveal on January 30". eurovoix.com. 22 בינואר 2020. נבדק ב-23 בינואר 2020. {{cite web}}:  (עזרה)
↑  "Mira ya el videoclip de Blas Cantó, "Universo", la canción con la que representará a España en Eurovisión 2020" (בEuropean Spanish). 2020-01-30. נבדק ב-2020-01-30.
ספטאר

ספטאר (רומנית: Spătar; עם יידוע: ספטארול) היה תפקיד הבויאר שהיה מופקד בעת טקסים רשמיים על נשיאת סימני השלטון בנסיכות מולדובה ובנסיכות ולאכיה – החרב (spada) והשרביט-אלה המיוחד (buzdugan) של השליט בנסיכות הרומנית.
בתקופה מאוחרת יותר כונו בשם "ספטאר" מפקד הצבא ומפקד המשטרה. פרט ל"ספטאר הגדול" היו גם תפקידי ספטאר בדרגה נמוכה יותר, כמו ספטאר משנה וספטאר שלישי.
התואר "ספטאר" נגזר מהמילה "ספאדה" – באותם הימים "ספאטה", שמובנה ברומנית "חרב".
אחד הספטארים המפורסמים היה ניקולאה מילסקו ממולדובה, שעבד מאוחר יותר בשירות הדיפלומטי של הצאר הרוסי פטר הגדול. ברוסית הוא מוכר גם בשם "ספאפארי" – היגוי רוסי למילה "ספטאר".
לקריאה נוספת

Constantin C. Giurescu, Istoria Românilor, volumul III
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
סמל קנדה

| --- | --- |

 פרטים
 המחזיק בסמל:  צ'ארלס השלישי כמלך קנדה
 תאריך אימוץ:  21 בנובמבר 1921
 התקנים
 ציצה:  אריה פוסע, מוכתר בכתר אדוארד הקדוש ומחזיק בידו עלה עץ אדר בצבע אדום, ומעליו כתר נוסף
 עטרה:  אדום ולבן
 קסדה:  קסדה מלכותית בצבעי זהב וירוק
 מעטה:  עלי עץ אדר בצבעי אדום ולבן
 מגן:  מחולק בפֶס לשלושה פסים אופקיים. העליון - מחולק לשני רבעים, הראשון שלושה אריות זהב פוסעים על רקע אדום והשני אריה אדום שומר על רקע זהב, ומסגרת אדומה עם פרחים. האמצעי - מחולק לשני רבעים, הראשון נבל זהב עם מיתרים לבנים על רקע כחול, והשני שלושה פלר דה ליס זהובים על רקע כחול. התחתון - שלושה עלי עץ האדר בצבע אדום על רקע לבן.
 תומכים:  משמאל אריה המחזיק את דגל הממלכה המאוחדת ומימין חד קרן המחזיק דגל כחול המוטען בשלושה פלר דה ליס
 חלקה:  זר של שושני טיודור, תלתנים, דרדרים ושושנים לבנים
 מוטו:  A Mari usque ad Mare  (מלטינית: מים עד ים)
 פרטים נוספים
 מסדרי אבירות:  סרט מסדר קנדה עליו מופיע מוטו המסדר "Desiderantes Meliorem Patriam" (מלטינית: "ברצונם מדינה טובה יותר"
סמל קנדה הידוע גם כשלט האצולה המלכותי של קנדה או בשמו הרשמי שלט האצולה של הוד מלכותו לזכותו על קנדה (באנגלית: Arms of His Majesty in Right of Canada) הוא, מאז ניתן ב-21 בנובמבר 1921, סמלו של המונרך הקנדי ובכך סמלה הרשמי של קנדה. לשלט קווי דמיון רבים לסמל הממלכה המאוחדת עקב עברה של קנדה כדומיניון של האימפריה הבריטית ומשלב אלמנטים קנדיים רבים.
בלאזון השלט

בלאזון שלט האצולה, כפי שנקבע בעת הענקתו בשנת 1921, מתואר להלן:
Tierced in fesse the first and second divisions containing the quarterly coat following, namely, 1st, gules three lions passant guardant in pale Or, 2nd, Or a lion rampant within a double tressure flory-counter-flory gules, 3rd, azure a harp Or stringed argent, 4th, azure, three fleurs-de-lis Or, and the third division argent three maple leaves conjoined on one stem proper. And upon a royal helmet mantled argent doubled gules the crest, that is to say, on a wreath of the colours argent and gules a lion passant guardant Or imperially crowned proper and holding in the dexter paw a maple leaf gules. And for supporters on the dexter a lion rampant Or holding a lance argent, point Or, flying therefrom to the dexter the Union Flag, and on the sinister a unicorn argent armed crined and unguled Or, gorged with a coronet composed of crosses-patée and fleurs-de-lis a chain affixed thereto reflexed of the last, and holding a like lance flying therefrom to the sinister a banner azure charged with three fleurs-de-lis Or; the whole ensigned with the Imperial Crown proper and below the shield upon a wreath composed of roses, thistles, shamrocks and lillies a scroll azure inscribed with the motto A mari usque ad mare.
מחולק באמצעות פֶס כך שהאזורים הראשון והשני יוצרים חלוקה לרבעים ומכילים את השלטים הבאים, הראשון גולס שלושה אריות פוסעים ומגינים אור, השני אור אריה זקוף גולס בתוך מסגרת פרחונית כפולה אדומה, השלישי אזור נבל אור עם מיתרים ארז'ן, הרביעי אזור שלושה פלר דה ליס אור, האזור השלישי ארז'ן שלוש עלי עץ האדר מחוברים על ענף אחד בצבעים טבעיים. ומעל קסדה מלכותית עם מעטה ארז'ן וגולס הציצה, כלומר, על עטרה בצבעי ארז'ן וגולס אריה פוסע ושומר מוכתר בכתר אימפריאלי בצבעים טבעיים ומחזיק בכפו הדקסטרית עלה עץ אדר גולס. וכתומכים בצד הדקסטרי אריה זקוף אור אוחז ברומח ארז'ן, חוק אור, עליו מונף דגל האיחוד לדקסטר, בצד הסיניסטרי חד קרן ארז'ן רעמה פרסות וקרן אור, כבול בנזר עשוי צלב פאטה ופלר דה ליס, מחובר לשרשרת, ומחזיר ברומח עליו מונף נס אזור מוטען בשלושה פלר דה ליס אור; מעל לשלט כתר אימפריאלי בצבעיו הטבעיים ומתחת למגן על זר המורכב משושנים, דרדרים, תלתנים ושושנים צחורות מגילה אזור עליה כתוב המוטו "מים עד ים"
התקני השלט וסמליותם > המגן

המגן מחולק לחמישה רבעים, ארבעת העליונים מייצגים את האומות אשר מהן הגיעו מייסדי המדינה, והתחתון מייצג את האומה הקנדית:
הרבע הראשון, הממוקם במצד השמאלי העליון מכיוון מבטו של הצופה, כולל שלושה אריות זהובים על רקע אדום הלקוחים מסמל אנגליה. מוטיב האריות הזהובים על רקע אדום סימל את אנגליה מאז כיבושו של ויליאם הכובש והנורמנים את אנגליה בשנת 1066. בתחילה היה זה אריה בודד אשר הוחלף על ידי זוג אריות, אשר התקבע לבסוף עם שלושה אריות בערוב ימי שלטונו של ריצ'רד לב הארי, בסופה של המאה ה-12, על ממלכת אנגליה;
הרבע השני, הממוקם בצידו הימני העליון של המגן, מכיל אריה אדום על רקע זהב בתוך מסגרת אדומה של פרחים, אשר מסמלים את סקוטלנד מאז ימי ויליאם הראשון;
הרבע השלישי, במרכז מצד שמאל, מציג נבל אירי בצבעי זהב עם מיתרי כסף על רקע כחול, נבל זה, הידוע כנבל של טארה, הוא סמלה של ממלכת אירלנד ההיסטורית;
הרבע הרביעי, במרכז מצד ימין, מכיל שלושה פלר דה ליס זהובים על רקע כחול, סמלה של ממלכת צרפת והדגל הראשון אשר הונף על אדמת קנדה בידי ז'אק קרטייה במאה ה-16.
הרבע החמישי, זר של שלושה עלים אדומים של עץ האדר, הוא סמל קנדי אשר היה בשימוש כבר במאה ה-18. העלים הוצעו כסמל כבר בשנת 1834, הוטענו על סמליהן של קוויבק ואונטריו, והפכו לסמל לאומי רשמי בשנת 1965 עם ההכרזה על דגל קנדה. במקורם צוירו העלים בצבע ירוק, שכן הם אמורים היו לייצג נעורים והתחדשות, וזאת בניגוד לצבעם האדום של עלי הסתיו המתים. אולם, הבלאזון נכתב "בצבעים טבעיים" כך שניתן היה לציירם הן בצבע ירוק והן בצבע אדום, ובשנת 1957, הוחלט על שינוי הצבע לאדום על מנת להתאים את השלט לצבעים הלאומיים של קנדה.
התקני השלט וסמליותם > קולר מסדר קנדה

סביב המגן ממוקם סרט אדום, עליו כתוב באותיות זהב מוטו מסדר קנדה, אות הכבוד הגבוה ביותר הניתן בקנדה. המוטו desiderantes meliorem patriam (מלטינית - ”שואף טובה לארצו”) לקוח מן האיגרת אל העברים 11, 16, והוא מציין את תנאי הקבלה של אות המסדר - מי שתרם לאורך חייו תרומה אשר הביאה לשינוי משמעותי בקנדה, וכן לאנשים שאינם אזרחי קנדה אשר פעלו כל חייהם לשינויו לטובה של העולם.[דרוש מקור]
התקני השלט וסמליותם > תומכי המגן

תומכי המגן, כתומכי השלט הבריטי, הם האריה האנגלי והחד-קרן הסקוטי אשר שניהם אוחזים ברמחים עליהם מונפים דגלים. בצד הדקסטר (בצד השמאלי מנקודת מבטו של הצופה) עומד האריה הבריטי, אוחז ברומח כסוף עם קצוות זהובים עליו מונף דגל האיחוד המלכותי (דגל הממלכה המאוחדת), אך בניגוד לשלט האצולה הבריטי, האריה אינו מוכתר ואינו מביט אל הצופה. בצד הסיניסטר (בצד ימין מנקודת מבטו של הצופה) עומד החד-קרן הסקוטי הכסוף עם קרן, פרסות, רעמה וזנב זהובים, אוחז ברומח עליו מונף נס כחול מוטען בשלושה פלר דה ליס זהובים, לציונה של צרפת המלכותית. כפי שעל השלטים הבריטי והסקוטי מופיע החד-קרן כבול, כך הוא כבול גם בשלט הקנדי. שכן, החד-קרן במסורת ימי הביניים נחשב כחיה מסוכנת ביותר אשר רק בתולות יכלו לרכב עליו.
התקני השלט וסמליותם > הקסדה והמעטה

מעל המגן נחה קסדה מוזהבת המייצגת את ריבונותו של הריבון על הממלכה. סביב הקסדה פרוש המעטה עשוי עלי עץ אדר בצבעי אדום ולבן - הצבעים הלאומיים של קנדה.
התקני השלט וסמליותם > כתר אדוארד הקדוש

מעל שלט האצולה מופיע כתר אדוארד הקדוש אשר משמש ככתר ההכתרה הרשמי של המונרך הבריטי והקנדי.[דרוש מקור] הכתר נוצר בשנת 1661 להכתרתו של מלך אנגליה צ'ארלס השני, לאחר שכתר ההכתרה הקודם הושמד בהוראת אוליבר קרומוול במהלך מלחמת האזרחים של אנגליה. על פי המסורת, הזהב ממנו הוכן הכתר נלקח מהכתר של אדוארד המודה (אדוארד הקדוש) - מלך אנגליה במאה ה-11, והפנינים נלקחו מתכשיט שהיה שייך למלכה אליזבת הראשונה.
הכתר מורכב מארבעה צלבים בסיסו, המעוטרים בארבעה פלר דה ליס שמעליהם ארבע חצאי קשתות שמעליהן מונד ובראשו צלב. במרכז הכתר כיפת קטיפה, והוא עשוי זהב טהור ובו 444 אבנים יקרות.
הופעתו של הכתר מאזכרת את היותה של קנדה מונרכיה חוקתית אשר בראשה עומד כריבון מלך או מלכה. בעיצוב המקורי של שנת 1921 הופיע כתר טיודור, אולם לאחר בקשתה של המלכה אליזבת השנייה הוחלף העיצוב לכתר הנוכחי בשנת 1957.
התקני השלט וסמליותם > הציצה

ציצת השלט דומה אף היא לציצת השלט הבריטי, אריה פוסע ושומר מוכתר בכתר אדוארד הקדוש. אולם בניגוד לציצה הבריטית, האריה מחזיק בכפו אלה עץ אדר בצבע אדום, ועומד על עטרה בצבעי אדום ולבן. הציצה מהווה גם את המוטיב המרכזי בדגל המושל הכללי של קנדה, אשר מסמל את המושל כנציגו של הריבון בממלכה.
התקני השלט וסמליותם > המוטו

בתחתית שלט האצולה, מעל החלקה, מופיע המוטו הלאומי של קנדה: "מים עד ים" (בלטינית: a mari usque ad mare) - פסוק המופיע בספר תהלים, פרק ע"ב, פסוק ח'. המוטו מתאר את מיקומה של קנדה בין שני האוקיינוסים - האטלנטי והשקט, ומקורו בגרסה הלטינית של ספר תהלים, פרק ע"ב, פסוק ח': ”Et dominabitur a mari usque ad mare, et a flumine usque ad terminos terrae” (בעברית: ”וירד מים עד ים, ומנהר עד אפסי ארץ”).
השימוש הראשון במשפט על מנת לתאר את קנדה היה בספרו של ג'ורג' מונרו גרנט "מאוקיינוס לאוקיינוס" משנת 1977. גרנט, איש ציבור קנדי, כומר ומטיף פרסביטרי, השתמש במשפט לתיאורה של קנדה בדרשותיו. השימוש הרשמי הראשון היה בעת כינוסה של האספה המחוקקת של ססקצ'ואן בשנת 1906, והוצע כמוטו הלאומי בעבור סמלה החדש של קנדה על ידי ג'ון פופ, דבר שאושר בשנת 1921. העיצוב המקורי לא כלל מוטו, אולם לאחר כינוסה של ועדה לבחינת עיצובו המחודש של הסמל, בהשתתפותו של פופ, אושר העיצוב החדש. הוא אושרר על ידי דבר המלך במועצה ב-21 באפריל 1921, וניתן רשמית על ידי המלך ג'ורג' החמישי ב-21 בנובמבר באותה השנה.
התקני השלט וסמליותם > החלקה

שלט האצולה נח על חלקה העשויה מזר הפרחים הלאומיים של ארבע האומות המייסדות של קנדה, האומות אשר מופיעות גם כן במגן. אנגליה מיוצגת על ידי שושנת טיודור, סקוטלנד על ידי דרדר, אירלנד על ידי שמרוק (תלתן), וצרפת על ידי פלר דה ליס, אשר שימש כסמלה המלכותי של צרפת מהמאה ה-12.
ההיסטוריה של שלט האצולה

טרם איחוד קנדה אשר חל בשנת 1867 שימש שלט האצולה הבריטי כסמל הריבונות המלכותית. לקולוניות הבריטיות בצפון אמריקה הבריטית לא הוענק כל שלט אצולה, למעט ההענקות לנובה סקוטיה ולניופאונדלנד במאה ה-17.[דרוש מקור] ב-6 במאי 1868, שנה לאחר האיחוד, הוענקו בצו מלכותי שלטי אצולה לקולוניות אונטריו, קוובק, ניו ברנזוויק וגם לנובה סקוטיה, אשר עובדת הענקת השלט במאה ה-17 נשכחה, ורק בשנת 1929 נתגלה השלט ההיסטורי אשר הוחזר לה.[דרוש מקור] הצו המלכותי לא העניק שלט לדומיניון הקנדי, אולם איפשר לשלב את ארבעת השלטים באמצעות חלוקה לרבעים על מנת ליצור חותם גדול. שלט מחולק נוצר כסמל בלתי רשמי לדומיניון, ועם צירופה של כל קולוניה לאיחוד, שולב שלטהּ בשלט המחולק עד אשר שולבו בו תשעה שלטים שונים. השלט אשר צבר פופולריות רבה גם בקרב מוסדות השלטון אף שלא קיבל גושפנקא רשמית מהמונרך.[דרוש מקור]
סמל חדש הוענק לקנדה על ידי המלך ג'ורג' החמישי בשנת 1921. בסמל זה עלי עץ האדר היו ירוקים.
ב-1931, עם חקיקתו של חוק וסטמינסטר, הפכה קנדה, לצד שאר ממלכות חבר העמים, לעצמאית ומתנתקה למעשה משליטת הממלכה המאוחדת. כך הפך שלט האצולה אשר הוענק לשימוש מסוים בקולוניה הקנדית, לשלט האצולה הרשמי של המלך בזכות על קנדה, ולשם שימוש נרחב ברחבי הממלכה, ובכך החליף את השלט הבריטי אשר שימש כסמלו של המונרך הריבון ברחבי האימפריה הבריטי.
בשנת 1957 אומץ סמל חדש בו עלי עץ האדר היו אדומים.
ההבדל בין שני סמלים אלה הוא בפרשנות התיאור הרשמי של הסמל הקובע שצבע העלים צריך להיות "תואם" - והמחלוקת היא בשאלה מהו הצבע התואם של עלי עץ האדר - צבע העלים באביב (ירוק) או צבע העלים בסתיו (אדום).
בשנת 1987 אשרה אליזבת, מלכת קנדה, את הוספת מוטו מסדר קנדה לשלט לאור בקשתו של ראש הממשלה בריאן מלרוני.
1904
1921
1957
1994
השימוש בשלט ומעמדו החוקי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

דגל קנדה
המנון קנדה
החותם הגדול של קנדה